Translate the text from Welsh to English.



 
Mae Rheoliadau Diogelu Iechyd (Cyfyngiadau Coronafeirws) (Cymru) 2020 (‘y Rheoliadau’) yn gorfodi cyfres o gyfyngiadau ar gynulliadau, ar symudiadau pobl, ac ar weithrediaeth busnesau, gan gynnwys cau busnesau. Maent hefyd yn gorfodi gofynion ar fusnesau sydd ar agor i gymryd camau rhesymol i sicrhau bod unigolion yn cadw pellter corfforol oddi wrth ei gilydd. Gwnaed hyn er mwyn diogelu pawb rhag lledaeniad syndrom anadlol acíwt difrifol coronafeirws 2 (SARS\-CoV\-2\). 


O dan reoliad 3(2\), mae’n ofynnol i Weinidogion Cymru adolygu’r angen am ofynion a chyfyngiadau yn y rheoliadau, a’u cymesuredd, bob 21 o ddiwrnodau. Cynhaliwyd y pumed adolygiad o’r rheoliadau hyn yr wythnos hon. 


Mae’r cyngor gwyddonol a meddygol yn dangos bod y coronafeirws yn parhau i leihau yng Nghymru. Mae nifer yr achosion newydd sydd wedi’u cadarnhau wedi gostwng, yn dilyn cynnydd yn ddiweddar yn sgil achosion mewn ffatrïoedd prosesu cig a bwyd yn Wrecsam ac Ynys Môn a digwyddiad ym Merthyr Tudful. 


Mae ein system Profi, Olrhain, Diogelu yn gweithio'n dda – mae’r system hon wedi chwarae rhan hanfodol yn ein hymateb i’r pandemig coronafeirws ers ei lansio a bydd yn allweddol wrth inni barhau i lacio’r cyfyngiadau. 


Fel yr wyf eisoes wedi amlinellu, mae Grŵp Cynghori Gwyddonol ar Argyfyngau y DU (SAGE) a Chell Cyngor Technegol Llywodraeth Cymru yn dweud bod pob newid i fesurau’r cyfyngiadau yn cael effaith gronnol. Dylid felly gyflwyno’r newidiadau fesul cam a'u monitro'n ofalus.


Rydym eisoes wedi gwneud llawer o newidiadau sylweddol i'r cyfyngiadau yng Nghymru mewn cylchoedd adolygu diweddar, gan gynnwys codi'r gofyniad i aros yn lleol a chyflwyno aelwydydd estynedig yn yr wythnos diwethaf. 


Byddwn yn parhau i weithredu fesul cam i alluogi gwasanaethau cyhoeddus i ailddechrau mwy o wasanaethau hanfodol – mae gan bob disgybl nawr y cyfle i ddychwelyd i’r ysgol i ailgydio a dal i fyny cyn gwyliau’r haf, er enghraifft.


Byddwn hefyd yn defnyddio peth o’r hyblygrwydd sydd gennym i alluogi’r GIG i ddarparu mwy o ofal a thriniaeth hanfodol – mae gwasanaethau sgrinio am ganser wedi ailddechrau; mae gwasanaethau deintyddol ac optometreg wedi symud i’r cam oren ac mae gan fyrddau iechyd nawr gynlluniau chwarter dau. Diolch i dechnoleg ymgynghori dros fideo, roedd modd i filoedd o bobl gael gofal sylfaenol ac eilaidd pan oedd y pandemig ar ei anterth, ac rydym yn cyflwyno’r dechnoleg hon i bractisau deintyddol, optometryddion a fferyllfeydd cymunedol, fel y gall pobl gael gofal iechyd yn gyflym ac yn ddiogel.


Ar ôl adolygu’r holl dystiolaeth a dangosyddion, mae’r amodau yn cefnogi camau graddol i lacio’r cyfyngiadau ar draws nifer o feysydd. 


Byddwn eto yn gweithredu o wythnos i wythnos o ran codi'r cyfyngiadau ymhellach yng Nghymru. 


Yn yr wythnos gyntaf, bydd llety gwyliau hunangynhwysol heb gyfleusterau a rennir yn ailagor o ddydd Sadwrn 11 Gorffennaf ymlaen.   


O ddydd Llun 13 Gorffennaf ymlaen, bydd y sectorau a’r busnesau canlynol yn gallu agor, ar yr amod eu bod yn dilyn y canllawiau ar ffyrdd diogel o weithredu o ran y coronafeirws.


* Salon trin gwallt a barbwr, gan gynnwys pobl trin gwallt symudol.
* Tafarndai, bariau, bwytai a chaffis awyr agored.
* Sinemâu awyr agored.
* Atyniadau dan do i ymwelwyr, ac eithrio nifer bach o atyniadau tanddaearol a fydd yn gorfod parhau i fod ar gau am y tro oherwydd y risg uwch yn gysylltiedig â'r amgylchiadau hynny. Bydd Llywodraeth Cymru yn parhau i weithio gyda'r atyniadau hyn tuag at eu hailagor yn ddiogel.
* Mannau addoli. Gall arweinwyr ffydd ddechrau ail\-gynnal gwasanaethau eto yn raddol pan fyddant yn teimlo'n ddiogel i wneud hynny.


Rydym yn gwneud newidiadau i’r rheoliadau i ganiatáu cynulliadau mwy yn yr awyr agored o hyd at 30 o bobl, pan fyddant wedi'u trefnu ac yn cael eu goruchwylio gan berson cyfrifol. Bydd hyn yn caniatáu i weithgareddau chwaraeon a hamdden, megis dosbarthiadau ffitrwydd a dawnsio gael eu cynnal yn yr awyr agored, yn ogystal ag addoli ar y cyd. Bydd hyn yn cynnwys elusennau, busnesau a chlybiau chwaraeon a bydd angen cynnal asesiad risg.


Yn yr ail wythnos, o 20 Gorffennaf ymlaen, byddwn yn cael gwared ar y cyfyngiadau presennol ar feysydd chwarae a champfeydd awyr agored. Bydd y rhain yn ailagor yn raddol dros yr wythnosau nesaf pan fydd gwiriadau diogelwch a mesurau eraill yn cael eu rhoi ar waith. Byddwn hefyd yn cyhoeddi canllawiau i helpu canolfannau cymunedol i ailddechrau mwy o wasanaethau cyhoeddus yn ôl disgresiwn awdurdodau lleol. Bydd hyn yn eu galluogi i weithredu mewn ffordd sy'n ddiogel o ran y coronafeirws.


Dylai hyn gael effaith gadarnhaol drwy ehangu gwasanaethau cyhoeddus gwerthfawr yn y gymuned, gan gynnwys cefnogi ymdrechion diogelu i ymateb i nifer o'r problemau sydd o bosibl wedi cael eu cuddio, neu wedi gwaethygu yn ystod y cyfyngiadau, yn anffodus. Ymysg y gwasanaethau hanfodol hynny y mae gwasanaethau gwaith ieuenctid a ddarperir gan sefydliadau gwirfoddol ac awdurdodau lleol. Rydym yn gweithio'n agos gyda phobl ifanc a'r sector i ddatblygu canllawiau penodol i'w helpu i ailagor yn ehangach, a bydd hyn yn dilyn yn fuan wedi hynny. Bydd ailagor canolfannau cymunedol hefyd yn helpu awdurdodau lleol i gynnal cynlluniau chwarae a gofal plant dros yr haf.


Yn y drydedd wythnos, byddwn yn edrych eto ar y cyngor a'r dystiolaeth iechyd ddiweddaraf ac yn ystyried ailagor y meysydd canlynol o 27 Gorffennaf ymlaen.  Bydd penderfyniad terfynol yn dibynnu ar y sefyllfa iechyd ar y pryd a bydd angen i’r paratoadau angenrheidiol fod wedi cael eu rhoi ar waith:


* Gwasanaethau cyswllt agos, gan gynnwys salonau ewinedd a harddwch a busnesau sy'n darparu gwasanaethau tywyllu'r croen, tylino, tyllu'r corff, tatŵio, electrolysis neu aciwbigo.
* Pob math o lety i dwristiaid sy'n weddill, sydd wedi bod ar gau yn sgil risgiau ychwanegol sy'n gysylltiedig â rhannu cyfleusterau, megis meysydd pebyll. Byddai’r rhain yn agor o 25 Gorffennaf ymlaen.
* Sinemâu, amgueddfeydd, orielau a gwasanaethau archifau dan do.
* Ailagor y farchnad dai yn llawn i ganiatáu ymweliadau ag eiddo wedi’i feddiannu.


Cynhelir yr adolygiad ffurfiol nesaf o'r Rheoliadau ar 30 Gorffennaf. Rydym eisoes yn cynnal trafodaethau manwl gyda diwydiant am sut y gall busnesau lletygarwch weithredu dan do mewn ffordd sy'n ddiogel o ran y coronafeirws. Rydym yn ystyried ailagor y maes hwn o 3 Awst ymlaen, gan ddibynnu ar yr amodau a chyhyd â bod mesurau wedi’u rhoi ar waith.


Cyn yr adolygiad nesaf, byddwn hefyd yn gweithio gydag awdurdodau lleol a gweithredwyr eraill i ddeall sut y gall campfeydd, canolfannau hamdden, stiwdios ffitrwydd a phyllau nofio gymryd camau lliniaru er mwyn gallu agor yn y dyfodol. Rwyf wedi gofyn i waith penodol gael ei wneud ynglŷn â phyllau nofio a’r coronafeirws.


Rydym hefyd wedi adolygu’r dystiolaeth ar y gofyniad 2 fetr, a nodir yn ein Rheoliadau.


Y cyngor yr ydym wedi’i gael gan Brif Swyddog Meddygol Cymru yw bod y dystiolaeth dros gadw pellter cymdeithasol o 2 fetr yn glir o ran yr effaith uniongyrchol ar iechyd: mae cadw 2 fetr o bellter yn rhoi mwy o ddiogelwch nag 1 metr – tua dwy i bum gwaith y diogelwch yn absenoldeb unrhyw fesurau eraill i ddiogelu unigolyn.


Fodd bynnag, gellir cymryd nifer o gamau i leihau'r risg o drosglwyddo’r coronafeirws pan nad yw cadw pellter o 2 fetr bob amser yn ymarferol, megis ar drafnidiaeth gyhoeddus neu pan nad oes modd cynnal busnes a chadw pellter o 2 fetr.


Byddwn yn cyhoeddi canllawiau yr wythnos nesaf ar y camau lliniaru ychwanegol hyn, er mwyn ei gwneud yn glir beth a ddisgwylir gan bobl mewn amgylchiadau eithriadol pan nad yw'n bosibl cadw pellter o 2 fetr. Rhaid cadw at y canllawiau hyn, ac fe gyfeirir atynt yn y Rheoliadau.


Rwy'n ddiolchgar iawn i randdeiliaid a grwpiau cynrychioladol ledled Cymru o’r sectorau amrywiol am weithio gyda Llywodraeth Cymru yn y misoedd a’r wythnosau diwethaf i baratoi at y camau llacio pwysig hyn, gan gynnwys y cymorth i lunio canllawiau.  


Yn yr un modd, rwy'n ddiolchgar i bobl Cymru am eu hymdrechion a'u cefnogaeth barhaus wrth fynd i'r afael â'r pandemig hwn. Daliwn ati i ddiogelu Cymru gyda’n gilydd.







Translation:


 
The Health Protection (Coronavirus Restrictions) (Wales) Regulations 2020 (the Regulations) place a series of restrictions on gatherings, the movement of people, and the operation of businesses, including closures. They also impose requirements on businesses, which are open to take reasonable measures to ensure physical distancing between people. They are designed to protect people from the spread of severe acute respiratory syndrome coronavirus 2 (SARS\-CoV\-2\). 


Under regulation 3(2\), Welsh Ministers are required to review the need for the requirements and restrictions in the regulations, and their proportionality, every 21 days. The fifth review of these regulations was carried out this week. 


The scientific and medical advice shows a coronavirus is continuing to decline in Wales. The number of new confirmed cases has fallen, following a recent increases linked to the two outbreaks at meat and food processing plants in Wrexham and Anglesey and an incident in Merthyr Tydfil.


Our Test Trace and Protect system is working well and – it has played a critical role in our response to the coronavirus pandemic since its launch and will be vital as we continue to ease restrictions. 


As I have previously set out, the UK Scientific Advisory Group for Emergencies (SAGE) and the Welsh Government’s Technical Advisory Cell (TAC) advise that each and every change to the lockdown measures has a cumulative effect. They should therefore be introduced in a phased fashion and carefully monitored. 


We have already made a number of significant changes to the restrictions in Wales over recent review cycles, including in the last week to lift the stay local requirement and to introduce extended households. 


We will continue with our step\-by\-step approach to enable public services to resume more essential services – all pupils currently have the opportunity to return to school to check in and catch up ahead of the summer holiday, for example.


We will also use some of our existing headroom to enable the NHS to provide more essential care and treatment – cancer screening services have resumed; dental and optometry services have moved into the amber phase and health boards now have quarter two plans. We are rolling out video consultation technology, which helped thousands of people to access primary and secondary care at the height of the pandemic, to dental practices, optometrists, and community pharmacies so people can access healthcare in a timely and safe way.


Having reviewed all the evidence and the indicators, the conditions support making further step\-by\-step easements to the lockdown restrictions across a number of areas.


We will once again take a week\-by\-week approach to the further lifting of restrictions in Wales. 


In the first week, self\-contained accommodation without shared facilities will reopen from Saturday 11 July.    


From Monday 13 July the following sectors and businesses will be able to open, subject to following guidance about coronavirus\-safe ways to operate:


* Hairdressing salons and barbershops, including mobile hairdressers.
* Pubs, bars, restaurants and cafes outdoors.
* Outdoor cinemas.
* Indoor visitor attractions, with the exception of a  small number of underground visitor attractions, which must remain closed for the time being because of the higher risks associated with those environments. The Welsh Government will continue to work with these attractions towards safe re\-opening.
* Places of worship. Faith leaders can begin to gradually resume services when they are ready to do so safely.


We are making changes to the regulations to allow larger gatherings outdoors of up to 30 people where these are organised and supervised by a responsible person. This will allow sports and leisure activities, such as fitness and dance classes, to take place outdoors, as well as collective worship. This will include charities, businesses, and sports clubs and a risk assessment will need to be carried out.


In the second week, from 20 July, we will remove the current restrictions on playgrounds and outdoor gyms. These will reopen gradually over the following weeks as and when safety checks and other measures are put in place. We will also publish guidance to support community centres to restart more public services at the discretion of local authorities. This will enable them to operate in a coronavirus\-safe way.


This should have positive impacts by expanding valuable public services in the community, including supporting safeguarding efforts to respond to the many problems that sadly may have been hidden or exacerbated during lockdown. One such vital service is that delivered by voluntary and local authority youth work services. We are working closely with young people and the sector to develop specific guidance to support their wider re\-opening and this will follow shortly thereafter. Re\-opening community centres will also help local authorities provide summer holiday play schemes and childcare.


In the third week, we will look again at the latest health advice and evidence and consider the following areas for reopening from 27 July. A final decision will depend on the health conditions at the time and the necessary preparations being in place:


* Close contact services, including nail and beauty salons and businesses providing tanning services, massages, body piercings, tattooing, electrolysis or acupuncture
* All remaining tourist accommodation, which has been closed because of the additional risks of shared facilities, such as camping sites. Opening would be from 25 July in this case.
* Indoor cinemas, museums, galleries and archive services.
* Fully reopening the housing market to allow viewings in occupied properties.


The next formal review is of the regulation is due by 30 July. We are already having detailed discussions with industry about how indoor hospitality can operate in a coronavirus\-safe way. We are considering this for reopening from 3 August, subject to the conditions and measures in place.


In advance of the next review we will also work with local authorities and other operators to understand how gyms, leisure centres, fitness studios and swimming pools can make mitigations for a future opening. I have asked for some specific work to be carried out about swimming pools and coronavirus.


We have also reviewed the evidence about the 2m requirement, which is set out in our regulations.


The advice we have received from the Chief Medical Officer for Wales is that the evidence for 2m social distancing is clear in respect of the immediate health impacts: maintaining a 2m distance provides more protection than 1m – approximately two to five times the protective value in the absence of any other measures to protect a person. 


There are, however, a number of measures which can be put in place to reduce the risk of coronavirus being transmitted in those places where maintaining a 2m distance is not always practical, such as on public transport or where a business is not viable with 2m distancing.


We will publish guidance next week what these additional measures are so that in those exceptional circumstances where 2m distancing cannot be maintained, we are clear what is expected of people. This guidance must be adhered to and will be referenced in the regulations.


I am very grateful to stakeholders and representative groups from across Wales and the many different sectors, which have worked with the Welsh Government over recent months and weeks to prepare for these significant easements, including helping to develop guidance.   


I am similarly grateful to the people of Wales for their continued efforts and support in tackling this pandemic. Together, we will continue to keep Wales safe.